

**"Нұр-Сұлтан қаласында тұрғын үй сертификаттарының мөлшері мен оларды алушылар санаттарының тізбесін айқындау туралы" Нұр-Сұлтан қаласы мәслихатының 2019 жылғы 23 тамыздағы № 418/54-VI шешіміне өзгерістер енгізу туралы**

Астана қаласы мәслихатының 2023 жылғы 30 мамырдағы № 37/4-VIII шешімі. Астана қаласының Әділет департаментінде 2023 жылғы 7 маусымда № 1342-01 болып тіркелді

      Астана қаласының мәслихаты ШЕШТІ:

      1. "Нұр-Сұлтан қаласында тұрғын үй сертификаттарының мөлшері мен оларды алушылар санаттарының тізбесін айқындау туралы" Нұр-Сұлтан қаласы мәслихатының 2019 жылғы 23 тамыздағы № 418/54-VI (Нормативтік құқықтық актілерді мемлекеттік тіркеу тізілімінде № 1244 тіркелген) шешіміне мынадай өзгерістер енгізілсін:

      жоғарыда көрсетілген шешімінің тақырыбы мынадай редакцияда жазылсын:

      "Астана қаласында тұрғын үй сертификаттарының мөлшері мен оларды алушылар санаттарының тізбесін айқындау туралы";

      жоғарыда көрсетілген шешімінің 1-тармағында:

      1) тармақшаның бірінші абзацы мынадай редакцияда жазылсын:

      "1) Астана қаласының әкімдігіне ведомстволық бағынысты мемлекеттік мекемелер мен мемлекеттік кәсіпорындарда қызмет ететін:";

      2) тармақша мынадай редакцияда жазылсын:

      "2) "Қазақстан Республикасы Ішкі істер министрлігі Астана қаласының Полиция департаменті" мемлекеттік мекемесінің қызметкерлеріне;";

      3) тармақша мынадай редакцияда жазылсын:

      "3) "Қазақстан Республикасы Төтенше жағдайлар министрлігі Астана қаласының Төтенше жағдайлар департаменті" мемлекеттік мекемесінің қызметкерлеріне;";

      4) тармақшаның бесінші және алтыншы абзацтары мынадай редакцияда жазылсын:

      "бірінші және екінші топтардағы мүгедектігі бар адамдар;

      мүгедектігі бар балалары бар немесе оларды тәрбиелеп отырған отбасылары;".

      2. Осы шешiм алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Астана қаласы мәслихатының төрағасы* | *Е. Каналимов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК